Joh. Kempkes - Wikipedia
Johannes Kempkes (Kempkens) (gebaore in Mofert), inne wanjeling baeter bekèndj es Sjang of Hannes van Driekes van Keuningske, woor 'ne Moferse dichter. Hae haet diverse jaore deilgenómmen aan 't bestuur vanne gemèndje. Ouch haet d'r de weiteswaerdighede van zien stedje bestudeerdj.
Oos Mofert[bewirk | brón bewèrke]
Dao wo dae Grawwert gries van al die ieëwe steit
dae stil nag mit zien wuiste toretrómpe
dao druimptj van lang vergange hieërlikheid
wo veldj en wei me wón oet zandj en zómpe
dao lik oos Mofert, det ós baove alles geit.
Dao wo de windj door 't ieëwig greun van denne roes
in Kemperkes, op Galgeberg en Zweeltje
wo ieërlik vlietig volk me vindj in eder hoes
en langs de waeg ei kruuts steit of ei beeldje
det is 't dörp det geine veur ein anger toes.
Dao sleitj de maerling somers en de nachtegaal
wen róndjóm alles steitj te bleuje en te zinge
dao sprik nag de natuur Oos Leven Hieër Zien taal
en eder Moferter haet zien herinneringe
aan Goudberg, Reigersbrook of Roeazendaal.
Dien straote zeen noe ruum, dien hoezer net en nuuj
doe kreegs ónmienselik oorlogsleid te drage
al leeks do mit dien hoezer en dien luuj
veur altied ónherstèlbaar neergeslage
doe stóngs weer op en kooms toet grótter bleuj.
Al krump ouch bie 't massagraaf oos hert bie-ein
van sjrumpelik leid in blood en traone
al zoog me van oos dörp nieks mieër es belk en stein
veer móste wiejer laeven en wone
en einsgezindj boewdje veer same aan oos heim.
Liektj waal dien plaats väöl ajer es besjreve steitj
mit bós en brook, mit brökske en mit baeke
doe bös van ós mit al dien leef en leid
dien waal en wieë, dien deugde en gebraeke
doe bös det dörpke wo gein baove geitj.
In 1977 höbbe Graat Maosse, Baerke vanne Seel en Joh. Kempkes Mofert vertaengeweurdig bie 't interactief ROZ-speelprogram in wèdstriedvorm tösse Limburgse plaatse, 'Heen en Weer'. In 'n euver en weer van historische vraoge euver de eige woonplaats, höbbe ze Valkeberg verslage in 'nen halve finale, wonao ze zich ouch taenge Vloearep höbbe beweze.
Mertens W.J., Jeurissen H.W., Mestrom S. 1985, MOFERT - Bezatj, Verwoes en Bevrèdj
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Joh._Kempkes&oldid=357893"
Dees pazjena is 't lèts verangerd op 7 okt 2014, 15:49.